Αλέξιος Τράντας

Ο Αλέξανδρος Τράντας, ευρύτερα γνωστός ως Αλέξιος Τράντας (1867-1960) ήταν διακεκριμένος Έλληνας οφθαλμίατρος.

Βιογραφικά στοιχεία
Γεννήθηκε στη Βούρμπιανη Ιωαννίνων το 1867, και το 1880 τελείωσε το σχολείο του χωριού του. Αμέσως μετά γράφτηκε στη Ζωσιμαία Σχολή των Ιωαννίνων από όπου και απεφοίτησε. Το 1891 πήρε το πτυχίο της Ιατρικής από το πανεπιστήμιο Αθηνών. Λίγα χρόνια αργότερα εργάστηκε στην Πρέβεζα, και μετέπειτα εμπλούτισε τις ιατρικές του γνώσεις μετεκπαιδευόμενος στην οφθαλμολογία στο Παρίσι.Η Δωδώνη - Δεκάτομος Μεγάλη Πανηπειρωτική Εγκυκλοπαίδεια, γ΄έκδοσις, Athens, 1959 - 1960, p. 476.Σύγχρονος Εγκυκλοπαίδεια Ελευθερουδάκη, 1964, vol. 23, p. 1034.

Μετέβη αργότερα στην Κωνσταντινούπολη όπου διατέλεσε γιατρός του σουλτάνου Αβδούλ Χαμίτ καθώς και διευθυντής της Σκουλουδείου Οφθαλμολογικής Κλινικής της Κωνσταντινούπολης. Μετά το 1922 εγκατέλειψε την Κωνσταντινούπολη και μετέφερε την δράση και την ζωή του στην Αθήνα. 

Διακρίσεις και αναγνώριση
Υπήρξε κορυφαίος επιστήμονας με διεθνή αναγνώριση. Η συνεισφορά του στην οφθαλμολογική επιστήμη θεωρείται ακρογωνιαία και ακόμα και σήμερα αναγνωρίζεται ως ο πατέρας της Γωνιοσκοπίαςhttps://www.aao.org/eye-health/treatments/what-is-gonioscopy, καθώς το 1898, υπήρξε ο πρώτος ιατρός, σε παγκόσμια κλίμακα, που μελέτησε τη γωνία του κερατοειδή χιτώνα σε ζωντανό άνθρωπο.[1] A History of Gonioscopy: Optometry & Vision Science Μαζί με τον Ελβετό οφθαλμολόγο Γιόχαν Φρίντριχ Χόρνερ, υπάρχει η ονομασία των κηλίδων Χόρνερ-Τράντας (Horner-Trantas dots) για το σχετικό οφθαλμολογικό σύμπτωμα στην ιατρική.https://www.aao.org/image/horner-trantas-dotsThe invention of gonioscopy by Alexios Trantas , and his contribution to ophthalmology , Royal College of Physicians of Edinburgh, 2015 Βοήθησε επίσης τον τόπο καταγωγής του προσφέρωντας γενναιόδωρα τα χρήματα και τις υπηρεσίες του στην Βούρμπιιανη.

Πέθανε το 1961 σε βαθιά γεράματα.

 Παραπομπές 

Κατηγορία:Έλληνες οφθαλμίατροι
Κατηγορία:Απόφοιτοι της Ζωσιμαίας Σχολής